JMT เซ็นสัญญารับโอนสิทธิเรียกร้องหนี้เสียกับธนาคารธนชาต เพิ่ม 400 ล้าน
JMT เซ็นสัญญารับโอนสิทธิเรียกร้องหนี้เสียกับธนาคารธนชาต เพิ่มเกือบ 400 ล้าน 
30 พ.ย. 2559

บริษัท เจเอ็มที เน็ทเวอร์ค เซอร์วิสเซ็ส จำกัด (มหาชน) หรือ JMT ระบุว่า เมื่อวันที่ 28 พฤศจิกายน 2559 บริษัท บริหารสินทรัพย์เจ จำกัด บริษัทย่อยของบริษัทได้ลงนามในสัญญาโอนสิทธิเรียกร้องในหนี้ด้อยคุณภาพ ของสินเชื่อบัตรเครดิต และสินเชื่อส่วนบุคคลกับธนาคาร ธนชาต จำกัด (มหาชน) โดยสัญญามีมูลค่าหนี้คงค้างตามสิทธิ เท่ากับ 399 ล้านบาท
อนึ่งก่อนหน้านี้เมื่อวันที่ 24 พฤศจิกายน 2559 บริษัท บริหารสินทรัพย์เจ จำกัด บริษัทย่อยของบริษัทได้ลงนามในสัญญาโอนสิทธิเรียกร้องในหนี้ด้อยคุณภาพ ของสินเชื่อเช่าซื้อรถยนต์ กับธนาคาร ธนชาต จำกัด (มหาชน) โดยสัญญามีมูลค่าหนี้คงค้างตามสิทธิ เท่ากับ 2.42 พันล้านบาท